31996D0104
L 024/31
JURNALUL OFÍCIAL AL UNIUNII EUROPENE
DECIZIA COMISIEI
din 29 ianuarie 1996
de modificare a Deciziei 94/360/CE privind frecvența redusă a controalelor fizice care se aplică anumitor loturi de produse din țări terțe
(Text cu relevanță pentru SEE)
(96/104/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/675/CEE a Consiliului din 10 decembrie 1990 de stabilire a principiilor care reglementează organizarea controalelor veterinare ale produselor care intră în Comunitate din țări terțe (1), astfel cum a fost modificată ultima dată prin Directiva 95/52/CE (2), în special articolul 8 alineatul (3),
întrucât în Decizia 94/360/CE (3), astfel cum a fost modificată ultima dată prin Decizia 95/270/CE (4), Comisia adoptă măsuri privind reducerea ca frecvență a controalelor fizice ale transporturilor de produse care urmează să fie importate din țări terțe; întrucât aceste frecvențe trebuie aplicate de la 1 februarie 1996, în urma unei reexaminări a frecvențelor pe baza rezultatelor tuturor controalelor transporturilor de produse importate;
întrucât este necesar să se facă în continuare progrese în domeniul armonizării condițiilor de import pentru produsele importate;
întrucât este necesară o mai mare experiență a statelor membre în ceea ce privește controalele transporturilor pentru a se putea face o reexaminare a frecvențelor prevăzute la articolul 3 alineatul (3); întrucât este, prin urmare, necesară amânarea datei de aplicare a frecvențelor până la 1 ianuarie 1997;
întrucât măsurile stabilite prin prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Decizia 94/360/CE a Comisiei se modifică după cum urmează:
-
la articolul 3 alineatul (1), data „1 decembrie 1995” se înlocuiește cu „1 ianuarie 1996”;
-
la articolul 3 alineatul (3), data „1 februarie 1996” se înlocuiește cu „15 mai 1996”;
-
la articolul 7, data „1 februarie 1996” se înlocuiește cu „1 ianuarie 1997”;
Articolul 2
Prezenta directivă se adresează statelor membre.
Adoptată la Bruxelles, 29 ianuarie 1996.